22. ΝΟΜΟΘΕΤ. ΔΙΑΤΑΓΜΑ υπ' αριθ. 93 της 28/31 Ιουλ. 1973 (ΦΕΚ Α' 169) Περί συμπληρώσεως των διατάξεων περί εκμισθώσεως ακινήτων των Ταμείων Εθνικής Αμύνης, Εθνικού Στόλου και Αεροπορικής Αμύνης. Άρθρ.1.-1.Επιφυλασσομένης της εφαρμογής των διατάξεων του Ν.Δ. 1230/72 "περί εμπορικών μισθώσεων" η εκμίσθωσις των ακινήτων των Ταμείων Εθνικής Αμύνης, Εθνικού Στόλου και Αεροπορικής Αμύνης ενεργείται συμφώνως προς τας περί των Ταμείων τούτων διατάξεις της ισχυούσης νομοθεσίας. Κατ' εξαίρεσιν προκειμένου περί εκμισθώσεως τοιούτων ακινήτων προς το Δημόσιον, Νομικά Πρόσωπα Δημοσίου Δικαίου, Ελληνικάς ή ξένας ανεγνωρισμένας Τραπέζας, Οργανισμούς κοινής ωφελείας ή εποπτευομένους υπό του Δημοσίου ή χρηματοδοτουμένους υπό ή τη εγγυήσει αυτού, η εκμίσθωσις δύναται να πραγματοποιήται και άνευ διενεργείας δημοπρασίας, κατόπιν αποφάσεως του Διοικητικού Συμβουλίου του οικείου Ταμείου και μετά σύμφωνον γνώμην του Κυβερνητικού Επιτρόπου, όπου προβλέπεται τοιούτος. Εν τη περιπτώσει ταύτη η κατάθεσις εγγυήσεως υπό του μισθωτού δεν είναι υποχρεωτική τελούσα υπό την κρίσιν του Διοικητικού Συμβουλίου. 2.Τα εν τη προηγουμένη παραγράφω Ταμεία δύνανται, κατόπιν αποφάσεως του Συμβουλίου, μετά σύμφωνον γνώμην του Κυβερνητικού Επιτρόπου, όπου προβλέπεται τοιούτος, να λαμβάνουν μέρος εις μισθωτικάς δημοπρασίας προκηρυσσομένας υπό των εν τη αυτή παραγράφω νομικών προσώπων και οργανισμών, προσφέροντα προς μίσθωσιν ακίνητα αυτών αντί μισθώματος καθοριζομένου υπό του Διοικητικού των Συμβου-λίου. Σελ. 74,02(β) Τεύχος 1384 Σελ. 26 Άρθρ.2.-Οσάκις η εκμίσθωσις ακινήτων των εν τω προηγουμένω άρθρω Ταμείων ενεργείται δια δημοπρασίας, εν περιπτώσει μη επιτεύξεως ικανοποιητικού μισθώματος εις επαναληπτικήν τοιαύτην, το Διοικητικόν των Συμβούλιον δύναται να προέλθη εις απ' ευθείας εκμίσθωσιν των δημοπρατηθέντων ακινήτων αντί μισθώματος ουχί κατωτέρου του εν ταις δημοπρασίαις προσφερθέντος ανωτάτου. Κατά την υπογραφήν του Συμβολαίου ο μισθωτής υποχρεούται εις κατάθεσιν εγγυήσεως εκ δύο μισθωμάτων δια την καλήν εκτέλεσιν της συμβάσεως. Άρθρ.3.-Ειδικώς προκειμένου περί του Ταμείου Εθνικής Αμύνης εφαρμόζονται παραλλήλως προς τας διατάξεις του παρόντος και αι διατάξεις του άρθρ. 3 του Ν.Δ. 4198/1961 "περί τροποποιήσεως και συμπληρώσεως της περί Μετοχικού Ταμείου Στρατού νομοθεσίας και κυρώσεως πράξεων του Υπουργικού Συμβουλίου". Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 36.Α.ζ.21-22 Ταμείο Εθν.Άμυνας-Εθνική Επιτροπή Εξοπλισμού Ενόπλων Δυνάμεων 